b'\n_START_ARTICLE_\nSalih Ali\xc4\x87\n_START_SECTION_\n\xc5\xbdivotopis\n_START_PARAGRAPH_\nSalih Ali\xc4\x87 ro\xc4\x91en je 30. rujna 1906. godine u Bijeljini, gdje je zavr\xc5\xa1io osnovnu \xc5\xa1kolu i medresu. Prvo je radio kao knjigovo\xc4\x91a, a zatim kao dopisnik sarajevskih listova Jugoslavenskog lista i Ve\xc4\x8dernje po\xc5\xa1te. Nakon kratkotrajnog boravka u Zagrebu gdje se bavi preprodajom knjiga odlazi u Sarajevo i radi u islamskoj dioni\xc4\x8dkoj tiskari. Od 1936. godine Zagrebu, kre\xc4\x87e se u bohemskom krugu Tina Ujevi\xc4\x87a i objavljuje pjesme u brojnim \xc4\x8dasopisima i listovima. U NDH od 1942. radi kao korektor u dnevnom listu Novoj Hrvatskoj a potom do kraja Drugog svjetskog rata kao novinar na Hrvatskom krugovalu. Objavio je radove u novinama i \xc4\x8dasopisima Novoj Hrvatskoj, Hrvatskom narodu, Osvitu, Hrvatskoj reviji i Hrvatskom \xc5\xbeenskom listu. Nakon zavr\xc5\xa1etka Drugog svjetskog rata radi kao slu\xc5\xbebenik u Nakladnom zavodu Hrvatske, Ministarstvu ribarstva NRH i zagreba\xc4\x8dkoj vojnoj po\xc5\xa1ti. U mirovinu je oti\xc5\xa1ao 1953. godine._NEWLINE_1964. je godine na obljetnicu smrti pjesnika Sergeja Jesenjina utemeljili su Salih Ali\xc4\x87 i jo\xc5\xa1 nekolicina hrvatskih pjesnika (Gustav Krklec, Vjekoslav Mayer, Berislav Nikpalj, Vesna Parun i dr.) u prostorijama konobe Staro Petrovo selo (koja je poslije dobila ime Tingl-Tangl) subotnje okupljanje pjesnika kojem su dali ime Jutro poezije._NEWLINE_Umro je 11. o\xc5\xbeujka 1982. godine u Zagrebu gdje je i pokopan.'